open-index/open-wikipedia-markdown huggingface dataset:
Sergius II.

**Sergius II.** (* ?, Rím, Pápežský štát – † 27. január 847, Rím, Pápežský štát) bol 102. pápež rímskokatolíckej cirkvi. Pápežský úrad zastával od januára 844 do svojej smrti.

## Začiatok kariéry
Pochádzal z rímskej aristokratickej rodiny. Lev III. ho urobil miništrantom a Paschal I. kňazom. Keď po smrti Gregora IV. vyhlásilo rímske obyvateľstvo Jána za protipápeža a zmocnilo sa Lateránu, rímska laická aristokracia zvolila Sergia a Jána vyhnala. Sergius bol vtedy arcikňazom.

## Pápežstvo
Sergius II. bol za pápeža vysvätený bez súhlasu cisára, na čo aj doplatil. Syn franského cisára, Ľudovít, na znak znepokojenia franského dvora, vyplienil pápežské územia trestnou výpravou. Potom sa musel Sergius podrobiť pred synodou skúmaniu, či je hodný titulu pápeža. Nakoniec získal cisárske uznanie. Následne prisahal vernosť franskému cisárovi Lotarovi a 15. júna 844 vysvätil jeho syna Ľudovíta za Longobardského kráľa. Sergius nechal rozšíriť Laterán a opraviť Marciánov akvadukt. Jeho spôsob vládnutia mu vyslúžil ostrú kritiku, keďže sa nechal ovládať svojím po moci bažiacom bratom a biskupské úrady odovzdával tým, čo mu ponúkli úplatky. V auguste 846 sa moslimskí piráti vylodili v ústí rieky Tiber a zaútočili na Porto a Ostiu. Ľud si myslel, že to ich trestá Boh za svätokupectvo, ktoré praktizovali pápeži a biskupi.

## Iné projekty

## Zdroj
* 

Kategória:Úmrtia 27. januára
Kategória:Úmrtia v 847
Kategória:Talianski pápeži
Kategória:Pochovaní v bazilike svätého Petra
Serge Haroche

**Serge Haroche** (* 11. september 1944, Casablanca, Maroko) je francúzsky fyzik, ktorý sa narodil v Maroku. 

Je profesorom na Collège de France. Jeho hlavnou oblasťou záujmu je kvantová fyzika, štúdium svetla a fotónu. Roku 2012 získal spolu s Davidom Winelandom Nobelovu cenu za fyziku, a to za "prelomové experimentálne metódy umožňujúce meranie jednotlivých kvantových systémov a manipuláciu s nimi". Už v roku 2009 získal *Médaille d'or du CNRS*, najvyššie vedecké ocenenie vo Francúzsku.

## Referencie


## Iné projekty

## Externé odkazy
* Profil na stránkach Nobelovej ceny
*  Profil na stránkach College de France
* Profil na Jewish Virtual Library

## Zdroj
*

Kategória:Francúzski fyzici
Kategória:Fyzici židovského pôvodu
Kategória:Francúzske osobnosti židovského pôvodu
Kategória:Francúzski nositelia Nobelovej ceny
Kategória:Nositelia Nobelovej ceny za fyziku
Kategória:Členovia Francúzskej akadémie vied
Kategória:Členovia United States National Academy of Sciences
Kategória:Osobnosti z Casablancy
Saul Perlmutter

**Saul Perlmutter** (* 22. september 1959, Illinois,  USA) je americký astrofyzik. 

Spoločne s Brianom P. Schmidtom a Adamom G. Riessom získal v roku 2011 Nobelovu cenu za fyziku za „objav zrýchľujúceho sa rozpínania vesmíru pozorovaním vzdialených supernov“. Teraz pracuje na Lawrence Berkeley National Laboratory a je profesorom na University of California, Berkeley.

## Iné projekty

## Zdroj

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Illinoisu
Adam Riess

**Adam Guy Riess** (* 16. december 1969, Washington, D.C., USA) je americký astrofyzik.

Spoločne s Brianom P. Schmidtom a Saulom Perlmutterom získal v roku 2011 Nobelovu cenu za fyziku za „objav zrýchľujúceho sa rozpínania vesmíru pozorovaním vzdialených supernov“.

## Iné projekty

## Zdroj

Kategória:Astrofyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi Johns Hopkins University
Kategória:Osobnosti z Washingtonu D.C.
David J. Wineland

**David Jeffrey Wineland** (* 24. február 1944, Milwaukee, Wisconsin, USA) je americký fyzik. 

Pracuje v americkom Národnom inštitúte štandardov a technológie. Jeho hlavnou oblasťou záujmu je optika, využitie laserovej techniky a rozvíjanie kvantového počítača. 

V roku 2007 získal National Medal of Science, najvyššie vedecké ocenenie v USA. 
Roku 2012 získal spolu so Sergeom Harochom Nobelovu cenu za fyziku, a to za "prelomové experimentálne metódy umožňujúce meranie jednotlivých kvantových systémov a manipuláciu s nimi".

## Referencie


## Iné projekty

## Externé odkazy
* Profil na stránke Nobelovej ceny
* Profil na stránkach Národného inštitútu štandardov a technológie
* Profil na stránkach Array od Contempory American Physicists 

## Zdroj

Kategória:Fyzici USA
Kategória:Kvantoví informatici
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi Harvard University
Kategória:Absolventi University of California, Berkeley
Kategória:Osobnosti z Milwaukee
Doctor Sax

**Doctor Sax** je román amerického spisovateľa Jacka Kerouaca, publikovaný v roku 1959. Kerouac ho spísal v roku 1952 v dobe, kedy žil s W. S. Burroughsom v Mexico City. Podobne ako ostatné Kerouacove romány, aj tento román obsahuje autobiografické prvky a Jack tu vystupuje pod svojim pomerne častým pseudonymom Jackie Duluoz. Román bol preložený do češtiny a v roku 2011 vydaný v nakladateľstve Argo.

## Námet
Doktor Sax je trúchlivou gotickou rozprávkou, zmesou spomienok a nočných môr senzitívneho chlapca, ktorý si predstavuje tajomného alchymistu Doktora Saxa. Kniha sa vymyká zo všetkých Kerouacových diel, je z nich najexpresívnejšou. Zmienka o Doktorovi Saxovi a jeho pripravovanom nápoji pre obrovského hada podsvetia je obsiahnutá už v románe Na ceste. 
Nasledujúca tabuľka znázorňuje postavy zachytené v románe Doktor Sax a ich skutočné predlohy osobností, ktoré Kerouac nachádzal medzi svojimi priateľmi.

## Obsah

Základnou nosnou kostrou románu je rozvodnenie rieky Merrimack v Lowell (povodeň, ktorá zaplavila tlačiareň Jackovho otca Lea Kerouaca a odštartovala jeho postupný úpadok). Postava Doktora Saxa je predtuchou smrti, bytosťou, ktorá strávi dve desaťročia prípravou elixíru, ktorý by zahubil Kozmického hada. Toto mýtické zviera figuruje v hinduistických, aztéckych a raných gnostických legendách ako apokalyptická sila vystupujúca zo zeme, aby pohltila všetko živé. Teda indiánska verzia Posledného súdu. Tradície gnostikov Kerouaca priťahovali, pretože načisto zavrhovali svet, ktorý je podľa nich len väzením a teda jeho zákony a podmienky sú nespravodlivé. Nie je možné, aby spoločnosť vnucovala osvieteným akúkoľvek zodpovednosť.
Had je držaný v opustenom hrade a opatruje ho gróf Conda, upírsky príbuzný známejších transylvánskych grófov. Jack Duluoz sa dozvedá o obrích hmyzích mužoch a unesených chlapcoch, paralyzovaných drogou, ktorá ich mení v bábky. Hrôzy grófa Condu a Doktora Saxa sú nesúvisle stavané do kontrastu s vecami z bežného života, ako napr. s hrboľatým asfaltovým priedomím činžiaku, v ktorom Duluoz býva, a o nich vypovedajú aj spomienky z Kerouacovho vlastného detstva: bejzbalové zápasy, hokejové stretnutia s priateľmi, biliardové herne, vnútorné úvahy dieťaťa ponoreného do Komiksov a rádia...

## Referencie

## Externé odkazy
Recenzia románu Doktor Sax

Kategória:Knihy Jacka Kerouaca
Kategória:Knihy z 1959
Kategória:Sfilmované romány
Dotyk (seriál)

***Dotyk*** (angl. *Touch*) je americký dramatický seriál, ktorý sa vysielal od 25. januára 2012 do 10. mája 2013 na americkej stanici Fox. Na Slovensku sa vysielal na stanici JOJ od 26. júna 2014 do 27. januára 2015.

## Dej
Seriál sleduje život reportéra Martina Bohma (Kiefer Sutherland) a jeho syna Jakea (David Mazouz), ktorý je autista. Martinova žena zomrela počas útokov 11. septambra 2001 a odtvedy má problémy s výchovou jeho syna, ktorý potrebuje špeciálnu pozornosť. Jake nikdy neprehovoril ani jedno slovo, je však fascinovaný číslami a spojitosťami medzi nimi, ktoré si neustále zapisuje.

## Postavy
* Martin Bohm (Kiefer Sutherland)
* Jacob "Jake" Bohm (David Mazouz)
* Lucy Robbins (Maria Bello)
* Prof. Arthur Teller (Danny Glover)

## Série a časti

### 1. séria (2012)

### 2. séria (2013)

## Referencie


Kategória:Televízne seriály USA
Kategória:Televízne seriály z roku 2012
Kategória:Televízne seriály FOX
Dominika Mirgová (album)

***Dominika Mirgová*** je debutový štúdiový album slovenskej speváčky Dominiky Mirgovej, ktorý vydalo 23. júna 2008 hudobné vydavateľstvo Sony BMG. Nahrávka obsahuje 12 skladieb a jednu bonusovú. Z albumu vyšli tri single. Pilotným singlom sa stala skladba „Skoro ako v sne“, ktorá zaznamenala veľký úspech.

## O albume
Ide o prvý album spomedzi finalistov tretej série speváckej súťaže Slovensko hľadá SuperStar. Po mnohých pokusoch o nájdenie vydavateľa pre jej vlastný album sa jej ozvalo práve Sony BMG, kde malo pôvodne uzrieť svetlo sveta CD víťazky súťaže Vierky Berkyovej. Šancu od vydavateľstva dostala po tom, čo vydavateľstvo zrušilo Berkyovej zmluvu najmä pre jej nespoľahlivosť.

Nahrávalo sa v apríli a máji v trnavskom Eden Studiu pod vedením producentov Romana a Tibora Jediných, ktorí sa postarali aj o klávesy, programovanie, aranžmány, zvukovú a hudobnú réžiu, mixáž a hudbu a texty väčšiny piesní na albume. Jednu skladbu pre ňu napísal Michal Chrenko, o päť textov sa postarala autorská dvojica Miro Jurika a Marián Brezáni, španielskym textom prispel Lázaro.

Dominikinu vizáž a fotenie mal na starosti renomovaný slovenský návrhár Lukáš Kimlička.

Album je v rytme R&B a popu. Na albume je 12 skladieb, vrátane bonusového duetu „Spája nás“ s otcom Miroslavom Mirgom. Okrem neho s Dominikou pri nahrávaní spolupracovali: sláčikové kvarteto z Banskej Bystrice, akordeonista Drahuš Bango ml., Bystrík Červený, Michal Chrenko, raper El Suvereno a kubánsky spevák Lázaro De Jesus Hodelin Thomas.

Krst albumu sa konal 19. júna 2008. Krstným otcom debutu sa stal moderátor Martin "Pyco" Rausch. Krstilo sa čokoládou.

Pilotným singel „Skoro ako v sne“ bol úspešne hraný v slovenských rádiách. Už v tretí týždeň sa prebojoval na 13. miesto hranosti IFPI a najvyššie sa umiestnil na 3. mieste. Ku singlu vznikol aj videoklip, ktorý by mal svoju premiéru koncom júla 2008. Videoklip zaznamenal v priebehu prvých 24 hodín na YouTube niekoľkotisíc zhliadnutí. Režisérom videoklipu je Vlado Adásek. Vo videoklipe sa objavila i niekdajšia detská spevácka hviezda Martin Madej. O videoklip dokonca prejavila záujem aj európska hudobná stanica MTV. Videoklip odvysielala 8. augusta 2008 v relácii World Chart Express.

## Zoznam skladieb

## Referencie

## Externé odkazy
* ''Dominika Mirgová – Dominika Mirgová'' na Discogs

Kategória:Albumy Dominiky Mirgovej
Kategória:Debutové albumy
Kategória:Hudobné albumy z 2008
Kauehi

**Kauehi** (pôvodný názov **Putake**, alebo známy aj ako **Vincennes**) je malý atol v západnej časti súostrovia Tuamotu vo Francúzskej Polynézii.

Jeho najbližšími susedmi sú atoly Raraka (necelých  na juhovýchod), komunitný atol Fakarava ( na juhozápad) a na severozápad, približne , atol Aratika. Centrálny ostrov Francúzskej Polynézie Tahiti je vzdialený  na juhozápad.

## Geografia atolu
Atol má hruškovitý tvar, na dĺžku meria približne  a na šírku . Lagúna má celkovú rozlohu . Voda sa do a z lagúny z okolitého oceánu dostáva ponad prerušenú súš prstenca z južnej a severozápadnej strany, inak tvorí prstenec atolu takmer súvislý pás súše s vegetáciou.

Do lagúny vedie jediný splavný prieplav *Arikitamiro* na juhozápade, široký  a hlboký . Je vybavený svetelnou navigáciou, ale v dôsledku silných miestnych prúdov sa vstup do vôd atolu odporúča s pomocou skúsených domorodých obyvateľov alebo lodivodov, ktorí poznajú miestne pomery a podmienky.

Z geologického hľadiska je to koralový atol, umiestnený na vrchole podmorskej sopky, ponorenej  pod hladinou mora. Sopka z oceánskeho dna na výšku meria  a jej vek sa odhaduje na 52,5 až 58,1 mil. rokov.

## Dejiny
Prvým Európanom, ktorý na atol vystúpil, bol 13. novembra 1835 kapitán *Robert FitzRoy*.

Následne atol navštívil Charles Wilkes pri jeho námornej objaviteľskej výprave Spojených štátov do Južného oceánu 31. augusta 1839. Atolu dal názov „Vincennes“.

## Demografia
V 19. storočí, keď sa Kauehi stal francúzskym územím, mal asi 30 obyvateľov.

## Súčasnosť
Väčšina populácie atolu žije v severovýchodnej oblasti výbežku súše prstenca, asi  od letiska, v osade *Tearavero*. V osade je veľký kostol a niekoľko budov, postavených na začiatku 19. storočia z koralových blokov.

Obyvatelia sa živia rybolovom, produkciou kopry a perál. Na severnej čati atolu bolo v roku 2001 postavené moderné letisko s asfaltovou dráhou, dlhou .

Atol je zároveň súčasťou „biosférickej rezervácie“ podľa programu UNESCO MAB (Človek a biosféra). Znamená to, že pre dané územie platia zvláštne predpisy, ktorými sa riadi prístup na atol a využívanie jeho zdrojov.

## Administratívne a geografické členenie
Geograficky patrí atol Kauehi k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Tuanake, Hiti, Tepoto Sud, Marutea Nord, Haraiki, Katiu, Aratika, Taiaro a Raraka.

Administratívne je atol súčasťou komunity Fakarava, kde patria ešte atoly Aratika, Niau, Raraka, Taiaro a Toau.

## Referencie

## Pozri aj
* Zoznam letísk vo Francúzskej Polynézii

## Externé odkazy
*Zoznam pôvodných názvov ostrovov Puamotu 
* Kauehi na tahitiheritage.pf

## Zdroje
* Tahiti Heritage
* National Geospatial-Intelligence Agency, navigačná príručka „Pacific Islands“
* 

Kategória:Atoly Tichého oceánu
Diskografia Dominiky Mirgovej

**Diskografia** slovenskej speváčky Dominiky Mirgovej pozostáva z šiestich štúdiových albumov, jedného kompilačného albumu a ôsmych EP.

## Albumy
### Štúdiové albumy

### Kompilačné albumy

### EP

## Single
### Sólo

### Spolupráca

### Hosťovanie
Spolupráca s interpretmi na skladbách, ktoré nevyšli ako single.

### Ostatné umiestnené skladby

### Sountrack

### Súťažné piesne

### Charitatívne piesne

*'''A: '''Pieseň bola nahraná na pomoc nadácii *Kvapka nádeje*, ktorá pomáha detským onkologickým pacientom. 

## Videoklipy

&nbsp; Účinkovanie vo videoklipe ako hosťujúci umelec

### Účinkovanie vo videoklipoch

### Sledovanosť
Nasledujúca tabuľka uvádza prehľad najprehrávanejších videoklipov Dominiky Mirgovej na YouTube s rokom zverejnenia, albumom, linkom, YouTube kanálom a približným počtom zhliadnutí.

 30+ miliónov   20+ miliónov   10+ miliónov   5+ miliónov

### Umiestnené videoklipy
Nasledujúca tabuľka uvádza prehľad umiestnených videoklipov Dominiky Mirgovej v slovenských rebríčkoch YouTube Rewind s rokom umiestnenia, rebíčkom, umiestenou priečkou a aktuálnym približným počtom zhliadnutí.

## Referencie

## Externé odkazy
* Dominika Mirgová na Discogs
Prehľad umiestnených albumov v rebríčkoch ČNS IFPI:
* Dominika Mirgová — SK - ALBUMS - TOP 100
* Dominika Mirgová — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
* Dominika Mirgová — SK - RADIO - TOP 100
* Dominika Mirgová — SK - RADIO - TOP 50 SK
* Dominika Mirgová — SK - SINGLES DIGITAL - TOP 100
* Dominika Mirgová — SK - SINGLES DIGITAL - TOP 50 SK

Kategória:Dominika Mirgová
Mirgová, Dominika
Nová (album)

***#Nová*** je druhý štúdiový album slovenskej speváčky Dominiky Mirgovej, ktorý vydalo 20. septembra 2013 hudobné vydavateľstvo Galgan Music. Nahrávka obsahuje 12 skladieb, medzi nimi aj coververzia piesne „Prvá“ od Mira Žbirku z roku 1988. Z albumu vyšlo 7 singlov. Album získal zlatú platňu za predajnosť.

## Zoznam skladieb

## Výroba albumu
* Sukowach (1, 10), Randy Gnepa (2-4, 7, 11, 12), Viktor Hazard (5), Mišo Biely (5), Marek Šurin (5, 9), Robert Burian (6), G-bod (8), Peter Pann (9) – hudobná produkcia a aranžovanie
* Martin Šenc (3, 4, 7, 11), Dano Špiner (12) – klavír
* Braňo Kociov (7, 11), Samuel Kovacs (8) – gitara
* Peter Fajta (7) – husle
* Miro Jaroš – výkonný producent
* Michal Šefčík / Galgan Music – manažment
* Randy Gnepa (1-5, 7, 8, 10-12), Robert Burian (6), Marek Šurin (9) – mix
* Randy Gnepa, štúdio 7 - január 2016 – mastering
* Michal Petrík – fotografie
* Barbora Yurkovic – styling
* Veronika Lokajíčková – korunka
* with love by milk – dizajn obalu
;Spevy nahraté:
* štúdio B&B Studio (1, 5-10, 12)
* štúdio 7 (2-4, 7, 11)

## Referencie

## Externé odkazy
* ''Dominika Mirgová – #Nová'' na Discogs

Kategória:Albumy Dominiky Mirgovej
Kategória:Hudobné albumy z 2013
Asios (syn Hyrtaka)

**Asios** (*Asios*) je v gréckej mytológii syn Hyrtaka z Tróady a jeho manželky Arisby.

Arisbé, matka Asia, bola pôvodne manželkou Priama, neskoršieho kráľa Tróje. Z ich manželstva sa narodil Aisakos. Keď sa s ňou Priamos neskôr rozišiel a oženil sa s Hekabou, Arisbé sa vydala za Hyrtaka a porodila mu synov, Nisa, Hippokoóna a Asia, ktorý sa stal vládcom Arisby, mesta v Tróade.
 
Asios v desiatom roku trójskej vojny priviedol do Tróje vojsko z Arisby, aby Trójanom pomohol zdolať útočiacich Achájcov.  Epický básnik Homér v druhom speve Iliady o Asiovom príchode do Tróje zaznamenal: „*Ktorí v Perkóte mali pri rieke Praktios domov, ktorí v Abýde žili a v Séste, v Arisbe nádhernej, tým bol zas vodcom Asios, syn Hyrtakov. Vládca mužov, ktorí z Arisby priviedli kone ohnivé, tiel ohromných, až od rieky Selléentos."*

Trójania celých desať rokov odolávali presile nepriateľa. Keď Achájcom nepomohla sila zbraní, zmocnili sa Tróje ľsťou a zničili ju. Vojna sa tak skončila záhubou porazených. Asios zomrel v dvanástom speve Iliady počas útoku Trójanov na achájsky tábor, rukou krétskeho kráľa Idomenea, ktorý mu vrazil oštep priamo do hrdla.   
 
## Referencie a bibliografia

Kategória:Postavy gréckej mytológie
Kategória:Trójska vojna
Pyraichmes (Euboia)

**Pyraichmes** alebo **Pyraichmés** (*Pyraichmes/iný prepis:Pyraichmés*) je v gréckej mytológii kráľ Euboie.

Podľa antického historika Plutarcha bol Pyraichmes kráľ Euboie. Pyraichmes bojoval proti Boiótii. Vo vojne ho nakoniec usmrtil mladý Herakles, ktorý dal jeho telo roztrhnúť na dvoje žriebätám. Plutarchos dodáva, že miesto kde Pyraichmes umrel sa nazýva *Žriebätá Pyraichma* a leží neďaleko rieky *Herakleios*. Povráva sa, že keď sa z tejto rieky napijú kone, ozýva sa z nej erdžanie.

## Referencie

Kategória:Postavy gréckej mytológie
Ragga Bomb

„**Ragga Bomb**“ je skladba amerického producenta Skrillexa, na ktorej vokálne spolupracovala britská jungle skupina Ragga Twins. bola vydaná dňa 14. marca 2014 ako súčasť Skrillexovho albumu *[[Recess]]*. V belgickom rebríčku Ultratip 100 dosiahla 75. miesto.

Hudobné video k skladbe „Ragga Bomb“ bolo zverejnené na portáli YouTube dňa 1. apríla 2014. Režíroval ho Terence Neale.

## Personál
* Sonny "Skrillex" Moore – produkcia
* Trevor Destouche – vokály
* David Destouche – vokály

## Pozície v rebríčkoch

## Referencie

## Zdroj

Kategória:Piesne z 2014
Kategória:Piesne Skrillexa
Kategória:Piesne skupiny Ragga Twins
Sakarya

**Sakarya** môže byť:
* turecká provincia, pozri Sakarya (provincia)
* rieka v Turecku, pozri Sakarya (rieka)
Boxerské povstanie

**Boxerské povstanie** bolo dôsledkom postupného prenikania cudzích svetových veľmocí na územie Číny s cieľom zastaviť túto expanziu.
náhľad|Jednotky Boxerov v Tiencine (1900)
## Počiatky povstania
V roku 1900 počas vlády slabej a skorumpovanej mandžuskej dynastie Čínu ovládali súperiace európske mocnosti. Mnohé skupiny sa snažili zamedziť vplyvu západných krajín, ale Číňania si uvedomili, že budú musieť prevziať spôsoby západných krajín a zakladať nové priemyselné odvetvia. Roku 1898 získali nakrátko moc reformátori. Vydávali nové zákony, ktoré mali zmeniť Čínu na moderný štát. Usilovali sa zmeniť štátnu službu a skôr riešiť každodenné problémy, než sa spoliehať na staré a zastarané texty. V Pekingu založili univerzitu a začali reformovať armádu. Ale „sto dní reforiem“ sa skončilo, keď sa k moci dostala cisárovná Cch’-si. Mnohých reformátorov popravili. V roku 1900 sa v severnej Číne začalo povstanie proti aristokracii a proti všetkým cudzincom, ale hlavne proti kresťanom. Povstanie viedla tajná spoločnosť nazývaná Päsť mieru a spravodlivosti čiže "boxeri", ktorých tajne podporovala mandžuská vláda

## Priebeh povstania
V roku 1900 boxeri zaútočili na európske veľvyslanectvá v Pekingu a zabili mnohých Európanov, najmä misionárov, čínskych kresťanov. Dva mesiace boxeri obliehali európske veľvyslanectvá. Vznikol medzinárodný vojenský zbor, v ktorom boli americkí, britskí, francúzski, nemeckí, japonskí a ruskí vojaci. Prvé slabšie vyzbrojené vojsko nedokázalo obsadiť Peking, ale v lete druhá jednotka uspela a oslobodila veľvyslanectvá. Po porážke povstania, čínska vláda nebola schopná zabrániť zahraničnému zásahu. Bola nútená potrestať úradníkov, ktorí boli údajne zapletení do povstania, zaplatiť odškodné a dovoliť zahraničným jednotkám vstup na čínske územie veľvyslanectiev.

## Koniec Mandžuov
Vzdelaní Číňania začali snovať plány na zvrhnutie mandžuského režimu. Roku 1905 Sunjatsen založil prvú čínsku politickú stranu. Ďalšie skupiny pripravovali a organizovali povstania. Mandžuská dynastia strácala kontrolu nad krajinou. Roku 1911 cisársky generál Jüan Š’-kchaj podporil povstanie. Autorita mandžuskej dynastie Čching sa zrútila a bola vyhlásená republika.

## Externé odkazy
*http://www.catl.sk/clanky/storocie-dvadsiate/1900-povstanie-boxerov-v-cine.html
*http://encyklopedia.sme.sk/c/893760/boxerske-povstanie.html
*http://www.valka.cz/clanek_10926.html

Kategória:Dejiny Číny
Kategória:Vojny Ruskej ríše
Kategória:Povstania
Tesla Model X

**Tesla Model X** je prvým elektrickým automobilom typu SUV na svete, ktorý vyrába známa kalifornská automobilka Tesla Motors. Je postavený na platforme sedanu Tesla model S a spadá do triedy veľkých luxusných športovo-úžitkových vozidiel. Predaj Modelu X bol spustený v septembri roku 2015. Za rok sa ich predalo viac ako 10 000 kusov. Vozidlo disponuje výlučne pohonom 4x4, ktorý zabezpečujú 2 samostatné elektromotory na každej náprave. Vyrába sa v 5, 6 a 7-miestnej verzii. 

Model X na prvý pohľad zaujme predovšetkým svojimi zadnými krídlovými dverami, ktoré automobilka nazýva Falcon WIngs. Tie sa elektricky vyklápajú smerom nahor, čo umožňuje pohodlné nastupovanie a vystupovanie v rámci tretieho radu sedadiel pri 6 a 7-miestnej verzii. 

## Batérie a dojazd
Model X je ponúkaný s batériami o kapacite 75 a 100 kWh, jeho dojazd sa pohybuje od 417 do 565 km. Dojazd je udávaný na základe európskej metodiky NEDC.
 
## Jazdné vlastnosti
Predchádzajúce elektromobily Tesla vynikali výbornou akceleráciou. Nie je to inak ani v prípade takmer 2,5 tonového kolosu Model X. Najvýkonnejšia verzia P100D zrýchli z 0 na 100 km/h za 3,1 sekundy, pričom dokáže prešprintovať napríklad väčšinu super-športových automobilov Ferrari. Okrem toho je Model X veľmi dobre ovládateľným vozidlom, a to hlavne vďaka nízkemu ťažisku, ktoré má na "svedomí" batéria integrovaná do podlahy.

## Galéria

Tesla Model X SUVs York, Virginia.jpg
2016 Tesla Model X in Lantana Florida 1of2.jpg
2017 Tesla Model X 100D Rear.jpg
The interior of Tesla Model X P90D.jpg


## Referencie

## Iné projekty

## Zdroj

Kategória:Elektrické automobily
Kategória:Automobily Tesla
Asios (syn Dymanta)

**Asios** (*Asios*) je v gréckej mytológii syn frýgického kráľa Dymanta.

Asios bol bratom Hekaby, manželky trójskeho kráľa Priama. Pochádzal z Frýgie od rieky Sangarios. Keď vypukla trójska vojna prišiel so svojim vojskom do Tróje, aby im pomohol zdolať nepriateľa.

V šestnástom speve Homérovej Iliady si Patroklos obliekol zbroj svojho priateľa Achillea, aby zmiatol Trójanov, ktorí pod velením hlavného veliteľa trójskych vojsk Hektora ohrozili achájske lode. Trójania sa následne v domnení, že pred nimi stojí sám Achilles, dali na útek. Keď sa potom Hektor zastavil pri Skajskej bráne a zvažoval či má bojovať, alebo vojsko stiahnuť za mestskú hradbu, pristúpil k nemu boh Apolón *Foibos* v podobe jeho synovca Asia a prehovoril k nemu: „*Hektor, vzdávaš sa boja - a prečo? To sa k tebe nehodí! Kiež by som ja, o čo som slabší, bol silnejší o to, ako ty si! Čoskoro by si to odpykal strašne, že si hanebne z boja utiekol! Nuž Patroklovi v ústrety zameraj kone silnokopytné, kopijou ho prebodni a Apolón ti poskytne večnú slávu."* Po týchto slovách sa Hektor opäť dal do boja a slávneho Patrokla onedlho usmrtil.
 
Podľa antického písomného diela "Dictys Cretensis" Asios bol v trójskej vojne zabitý rukou Telamónovho syna Aianta.

## Referencie a bibliografia

Kategória:Postavy gréckej mytológie
Kategória:Trójska vojna
Vencovitá tepna

náhľad|Vencovité tepny a ich vetvy (červene) v ľudskom srdci
**Vencovitá tepna**/**artéria** (iné názvy: **koronárna tepna**/**artéria**, nesprávne **vencová tepna**; , pl. *arteriae coronariae*) je tepna (artéria, *arteria*), ktorá privádza krv do srdcovej svaloviny (myokardu, *myocardium*) a vyživuje ju. Vencovité tepny sú preto dosť zásadné pre srdečnú činnosť. Vyskytujú sa u väčšiny stavovcov, najlepšie sú samozrejme vyvinuté u drsnokožcov (žralok a raja), krokodílov, vtákov a cicavcov, vrátane človeka. Naopak u väčšiny kostnatých rýb a u primitívnych štvornožcov nie je  systém koronárnych tepien takmer vôbec vyvinutý.

## Anatómia človeka
Rozlišujú sa dve vencovité tepny, pravá vencovitá  tepna (arteria coronaria dextra) a ľavá vencovitá tepna (arteria coronaria sinistra). Obe vychádzajú z oblasti na samotnom začiatku aorty v oblasti tesne za polomesiacovitými chlopňami. Následne sa zanárajú do srdcová svalovina a vykazujú vlnovitý priebeh – to súvisí so značnými zmenami objemu srdcovej svaloviny.

* pravá vencovitá tepna (*arteria coronaria dextra*) – zásobuje pravú predsieň, pravú komoru a ľavú predsieň
* ľavá vencovitá tepna (*arteria coronaria sinistra*) – zásobuje predovšetkým ľavú predsieň, ľavoú komoru a pravú komoru

Obe vencovité tepny sú približne rovnako silné. Pravá vencovitá tepna sa však výrazne viac vetví, čo súvisí s nedostatkom kyslíka v dutine pravej komory (svalovina je tu odkázaná výhradne na vencovité tepny).

## Súvisiace ochorenia
Jednotlivé vetvy vencovitých tepien nemajú dostatočne veľké spojenia s okolnými vetvami (tzv.kolaterály). Keď sa vencovitá tepna zúži, dochádza k zhoršenému zásobeniu danej časti srdcovej svaloviny kyslíkom, a ľahko dochádza k patologickým stavom. Ochorenie sa  nazýva Ischemická srdečná choroba. Najčastejšie dochádza k zužovaniu tepien pri atheroskleróze. Prejavom nedokrvenosti (ischémie) je bolesť na hrudi – angina pectoris.

Ak dôjde k úplnému uzáveru niektorej z vencovitých tepien, môže okrsok svaloviny zásobovaný touto tepnou začať odumierať a vzniká infarkt myokardu. Liečbou je buď zavedenie stentu (t. j. výstuže) do zúženého miesta pomocou katétru zavedené najčastejšie z tepny na zápästí. Ďalšia z  možností je operácia srdca – koronárny by-pass – premostenie zúžených miest pomocou štepov – najčastejšie prsných tepien alebo tiež pomocou žíl odobraných z dolných končatín. Operácia sa uskutočňuje na pracovisku kardiochirurgie.

## Poznámky


## Referencie

## Pozri aj
* srdce
* obehová sústava

## Zdroj

Kategória:Tepny
Tramen

**Tramen** je bicia slučka, ktorá je veľmi populárna v drum and basse. Tvorená je kombináciou viacerých klasických lámaných beatov.

## História
Hoci je známa pod viacerými názvami (firefight, dramen, domen...). Je spojením slov "Trace" (britský elektronický hudobník, ktorý spopularizoval break) a "amen" (súčasť breaku, ktorá je najvýraznejšia a poznateľná).

Medzi interpretov, ktorí používajú Tramen patria Trace, Dom & Roland, Bad Company, Venetian Snares a mnoho ďalších.

## Zdroj

Kategória:Drum and bass
Kategória:Breakbeat
Aisépos

**Aisépos** (*Aisépos*) môže byť:
* v gréckej mytológii:
** syn boha Ókeana, riečny boh, pozri Aisépos (riečny boh)
** syn Boukolióna a najády Abarbareé, pozri Aisépos (mytológia)
* staroveká rieka v Tróade, pozri Aisépos (rieka)
Taiaro

**Taiaro** (pôvodný názov **Maro-taua**, alebo známy aj ako **King's Island**) je malý atol v strednej časti súostrovia Tuamotu vo Francúzskej Polynézii.

Jeho najbližšími susedmi sú atoly Raraka (necelých  na juhojuhozápad) a približne  atol Kauehi na západo-juhozápad. Centrálny ostrov Francúzskej Polynézie Tahiti je vzdialený  na juhozápad.

## Geografia atolu
Atol má oválny tvar, na dĺžku meria iba  a na šírku . Lagúna má celkovú rozlohu  a je úplne uzatvorená od okolitého oceánu. Prstenec atolu tvorí okolo nej súvislý pás súše s vegetáciou, jedine na južnej strane sú ešte zrejmé zvyšky plytkých prieplavov, kde sa voda do lagúny dostáva aj dnes už len pri veľkom vlnobití počas búrok. Podľa prieskumov je prstenec atolu porézny a aj cez neho voda presakuje do lagúny.

Z geologického hľadiska je to koralový atol, umiestnený na vrchole podmorskej sopky, ponorenej tesne pod hladinou mora.

## Dejiny
Atol bol spozorovaný holandským moreplavcom Willemom Schoutenským v roku 1615 a Jakobom Roggeveenom v roku 1722, ktorý napísal: „Našli sme veľmi nízky ostrov s piesočnými plážami a jazerom uprostred, veľký len asi tri míle po obvode“. Pomenoval ho *Carlshof*.

Prvým Európanom, ktorý na atol vystúpil, bol 13. novembra 1835 kapitán *Robert FitzRoy*.

Následne atol navštívil Charles Wilkes pri jeho námornej objaviteľskej výprave Spojených štátov do Južného oceánu 29. augusta 1839. Atolu dal názov „King's Island“.

V 19. storočí, keď sa Kauehi stal francúzskym územím, mal asi 15 obyvateľov, ktorí produkovali približne 15 ton kokosového oleja ročne.

## Súčasnosť
V roku 1972 bol ostrov vyhlásený za vedeckú rezerváciu a v roku 1977 za "biosférickú rezerváciu" podľa programu UNESCO MAB (Človek a biosféra).

Taiaro sa vyznačuje výskytom 23 rôznych druhov originálnych rastlín (ak nepočítame kokosové háje). V mierne slanejšej lagúne, než je okolité more (45.2 vs 36.5 psu), hostí 23 druhov mäkkýšov a 50 rôznych druhov rýb. Je neobývaný a prístup na neho je obmedzený kvôli ochrane prírodného bohatstva. Dno lagúny tvorí veľmi jemný koralový piesok (50 mikrónov).

## Administratívne a geografické členenie
Geograficky patrí atol Taiaro k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Tuanake, Hiti, Tepoto Sud, Marutea Nord, Haraiki, Katiu, Aratika, Kauehi a Raraka.

Administratívne je atol súčasťou komunity Fakarava, kde patria ešte atoly Aratika, Niau, Raraka, Kauehi a Toau.

## Referencie

## Externé odkazy
*Zoznam pôvodných názvov ostrovov Puamotu 
* Taiaro na tahitiheritage.pf

## Zdroje
* Tahiti Heritage
* National Geospatial-Intelligence Agency, navigačná príručka „Pacific Islands“
* 

Kategória:Atoly Tichého oceánu
Haha Crew

**Haha Crew** je slovenská rapová skupina. Členovia skupiny pochádzajú z Košíc. Vznikli v roku 2011 ako skupina kamarátov, ktorí sa zaujímali o hudbu, módu a pouličnú kultúru. Po desiatkach nevydaných skladieb nahrali na YouTube zopár freestyleov a, podľa slov interpretov, nepodstatných vecí. Všetko to vyvrcholilo v apríli roku 2013 – vtedy sa na verejnosť dostáva videosingel „Rap & Móda“, v tej dobe jedna z najkontroverznejších a zároveň najviac newschoolových vecí na scéne. Práve tento počin odpálil kariéru dnešnej HAHA CREW.  Postupom času začína rapovať aj ďalší člen – Zayo, a neskôr aj Dalyb.

## Členovia
### Samey
Samey (vlastným menom Samuel Sadiv) je slovenský raper a člen skupiny Haha Crew. Sólovú kariéru začal albumom *Mama neviem kedy prídem domov* (2017). Nasledovali projekty *XYZ* (2019), *Anarchia* (2021), *Slzy ulíc* (2023), *Kto Sa Boji Nesmie Do Lesa* (2025) a kolaboratívny album s Glebom PODOKNAMI(2025)

### Zayo
Zayo (Matúš Zajac) je slovenský raper známy svojou energickou tvorbou. Jeho sólové albumy zahŕňajú *Navždy mladý* (2018), *Wassup* (2021) a *PARTYWEEK* (2022).

### Dalyb
Dalyb (Dalibor Štofan) je producent a DJ skupiny Haha Crew. Vydal albumy *Prod. Dalyb* (2018) a *TEEN(R)AGE* (2019) a v 2024 vydal album *AUX*.

## Začiatky
Haha Crew začala v zložení Samey, Dalyb, Zayo, Kidd, Oskar a Dolar. Prvá vec, ktorú vydali, bola pesnička „Tango“, kde mal Samey svoju rapovú premiéru, o beat sa postaral Dalyb a na feat si zavolali Supu. Neskôr nahrali na svoj YouTube kanál dve freestyle videá. Po freestyloch vyšla ďalšia skladba „Ticho“. Produkciu mal na starosti Kidd a za mikrofón sa postavili Samey, Puerto a interpretka Salome (vokály).

Zmena nastala, keď sa k skupine pridal Gumbgu. Priniesol Haha Crew nový zvuk. Gumbgu nahral uvítací song *Aladin* ktorý Vyšiel na Youtube kanáli HAHA CREW. Gumbgu sám neskôr odišiel a stal sa členom labelu Archetyp 51.

V decembri 2014 vydali album *Vlna* pod taktovkou I Love Party Production.

Do projektu PODZEMGANG Samey prispel songom Karamel, video produkciou niekoľkých klipov a Dalyb sa postaral o zvukovú produkciu viacerých skladieb.

## Diskografia
### Albumy

### Mimoalbumové skladby

### Sólo albumy
*Samey - *Mama neviem kedy prídem domov* (2017), *XYZ* (2019), Anarchia (2021), Slzy ulíc (2023), Kto sa boji  *Nesmie Do Lesa* (2025), PODOKANMI (2025)
*Dalyb - *Prod. Dalyb* (2018), TEEN(R)AGE (2019), Aux (2024),
*Zayo - *Navždy mladý* (2018), *Happy Halloween EP* (2019), Wassup (2021), PARTYWEEK (2022)

## Členovia
*Mark - rap (Samuel Sadiv)
*Dalyb - produkcia/rap (Dalibor Štofan)
*Zayo - rap (Matúš Zajac)
*Oskar (Oskar Kočik)
*Kidd (Ivan Pastyrčák)

Kategória:Slovenské hiphopové hudobné skupiny
Česko-slovenská hokejová liga 1937/1938

**Sezóna 1937/1938** bola 2. ročníkom Česko-slovenskej hokejovej ligy. Hrala sa pod názvom **Štátna liga**. Súťaž mala 14 účastníkov. Majstrom sa stalo družstvo LTC Praha. Nevypadol nikto. Niektoré tímy neodohrali plný počet zápasov (nepriazeň počasia a slabá disciplína tímov), keďže súťaž bola ukončená hneď ako sa rozhodlo o víťazovi skupiny. 

## Poradie
### Skupina A

### Skupina B

## O titul
* **[[LTC Praha]]** – AC Sparta Praha **5:1**

## Najlepší strelci
* Mike Buckna (LTC Praha) – 14 gólov
* Josef Maleček (LTC Praha) – 10 gólov
* Jaroslav Drobný (I. ČLTK Praha) – 9 gólov
* Oldřich Hurych (AC Sparta Praha) – 9 gólov
* Drahoš Jirotka (AC Sparta Praha) – 9 gólov
* Wilhelm Heinz (DFK Komotau) – 7 gólov

## Káder majstra [[LTC Praha]]
* *Brankári:* Bohumil Modrý • Antonín Houba 
* *Hráči:* Jaroslav Pušbauer • Stephen Beda • Vilibald Šťovík • Ladislav Troják • Josef Maleček • Oldřich Hurych • Oldřich Kučera • František Pergl • František Pácalt • Alois Cetkovský • Jaroslav Císař • Viktor Lonsmín
* *Tréneri:* Mike Buckna

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1937
Kategória:Ľadový hokej v 1938
Raraka

**Raraka** (pôvodný názov **Te Marie**) je malý atol v centrálnej časti súostrovia Tuamotu vo Francúzskej Polynézii.

Jeho najbližšími susedmi sú atoly Kauehi (necelých  na severozápad), Katiu  na juhovýchod a komunitný atol Fakarava ( na západ). Centrálny ostrov Francúzskej Polynézie Tahiti je vzdialený  na juhozápad.

## Geografia atolu
Atol má oválny tvar, na dĺžku meria približne  a na šírku . Lagúna má celkovú rozlohu . Voda sa do a z lagúny z okolitého oceánu dostáva najmä z južnej strany ponad plytké prieplavy, prerušované množstvom maličkých „motu“. Inak tvorí prstenec atolu, najmä zo severnej strany, takmer súvislý pás súše s vegetáciou.

Do lagúny vedie jediný splavný prieplav *Manureva* na severnom konci, široký viac ako  ale vďaka členitému dnu a koralom rôzne hlboký . Kvôli tomu a aj v dôsledku silných miestnych prúdov, ktorých rýchlosť môže dosiahnuť až 6 uzlov, sa vstup do vôd atolu odporúča len s pomocou skúsených domorodých obyvateľov alebo lodivodov, ktorí poznajú miestne pomery a podmienky.

Z geologického hľadiska je to koralový atol, umiestnený na vrchole podmorskej sopky, ponorenej  pod hladinou mora. Sopka z oceánskeho dna na výšku meria  a jej vek sa odhaduje na 51,8 až 53,8 mil. rokov.

## Dejiny
Najstaršie záznamy sa datujú až do roku 1831, keď britský kapitán „Ireland“ uviedol dátum 2. október ako deň objavu.

Prvým Európanom, ktorý na atol vystúpil, bol v roku 1838 francúzsky bádateľ a dôstojník Jules Dumont d’Urville.

Následne atol dvakrát navštívil Charles Wilkes pri jeho námornej objaviteľskej výprave Spojených štátov do Južného oceánu, a to 30. augusta 1839 a 18. decembra 1840.

## Demografia
V 19. storočí, keď sa Kauehi stal francúzskym územím, mal asi 100 obyvateľov.

## Súčasnosť
Väčšina populácie atolu žije v severnej oblasti atolu, hneď pri splavnom vstupe do lagúny *Manureva*, v osade Motupapu.

Obyvatelia sa živia rybolovom, produkciou kopry a perál.

Atol je súčasťou „biosférickej rezervácie“ podľa programu UNESCO MAB (Človek a biosféra). Znamená to, že pre dané územie platia zvláštne predpisy, ktorými sa riadi prístup na atol a využívanie jeho zdrojov.

## Administratívne a geografické členenie
Geograficky patrí atol Raraka k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Tuanake, Hiti, Tepoto Sud, Marutea Nord, Haraiki, Katiu, Aratika, Kauehi a Taiaro.

Administratívne je atol súčasťou komunity Fakarava, kde patria ešte atoly Aratika, Niau, Taiaro, Kauehi a Toau.

## Referencie

## Externé odkazy
*Zoznam pôvodných názvov ostrovov Puamotu 
* Raraka na tahitiheritage.pf

## Zdroje
* Tahiti Heritage
* National Geospatial-Intelligence Agency, navigačná príručka „Pacific Islands“
* 

Kategória:Atoly Tichého oceánu
Sinón

[náhľad|''Trójania ťahajú „trójskeho koňa"'', autor: [Henri-Paul Motte]]
**Sinón** (*Sinón*) je v gréckej mytológii syn Aisima, achájsky vojak, ktorý zabezpečil dopravu „trójskeho koňa" za hradby Tróje, aby tak umožnil jej dobytie.

Pôvodcom myšlienky dostať achájskych vojakov za hradby Tróje v „trójskom koni" bol ithacký kráľ Odyseus. Do svojho smelého plánu zahrnul aj Sinóna, ktorému dal nesmierne riskantnú úlohu.

Na plánovaný deň sa Trójania dočkali veľkého prekvapenia. Achájske stany boli podpálené, nepriateľské loďstvo zmizlo a na pláži ich čakal obrovský drevený kôň. Na koňovi stál nápis: *So zasvätením [[Aténa (mytológia)|Pallas Aténe]]*. Trójania však boli nedôverčiví a chceli ho na radu Apolónovho kňaza Laokoónta zničiť, ale vo chvíli, keď to chceli urobiť, privábil na seba ich pozornosť hlasným nariekaním Sinón. Trójania ho zajali a priviedli ku kráľovi Priamovi na vypočúvanie. Keďže Sinón svojich bývalých druhov častoval prívalom nadávok, Trójanom sa zapáčil a zaobchádzali s ním priateľsky. Sinón pri vypočúvaní vyhlásil, že ušiel z achájskeho tábora, keď ho chceli obetovať bohom za šťastnú cestu domov. Ohľadne kona im vysvetlil, že kôň je darom Achájcov pre Pallas Aténu, aby tak odčinili krádež jej posvätnej sochy z trójskeho chrámu. Na otázku, že prečo ho urobili takého veľkého odpovedal, aby ho Trójania nemohli vziať do mesta, lebo podľa veštby by ich chránil namiesto ulúpenej sošky Atény a v budúcnosti by ich potomkom zabezpečil dobytie achájskych hradov a Argu.

Trójania mu uverili, ale Laokoón sa ich ešte stále pokúšal odhovoriť od ich zámeru pritiahnúť dreveného koňa do mesta. Keď sa však z vĺn mora vynorili dva hady a kňaza Laokoónta a jeho dvoch synov zahrdúsili, Trójania si uvedomil, že je to vôľa bohov a dreveného koňa odtiahli k mestu. Keďže bol väčší ako Skajská brána, museli zbúrať časť hradieb, aby ho dostali priamo pred kráľovský palác. Potom oslavovali až do neskorej noci koniec vojny, ktorá celých desať rokov rozsievala smrť. Keď už unavení zaspali, Sinón otvoril závoru na bruchu koňa a vypustil ukrytých bojovníkov. Následne pri zbúraných hradbách dal fakľou znamenie achájskemu vojsku, ktoré sa pod ochranou noci vrátilo pred hradby. Osud Trójanov sa potom naplnil. Mesto sa nedokázalo postaviť na odpor a Achájci ho spustošili ohňom a mečom. Obyvateľov pozabíjali či uvrhli do otroctva a po nočnom boji už len trosky a dym označovali miesto, kde kedysi stála slávna Trója.  

## Referencie a bibliografia

Kategória:Postavy gréckej mytológie
Kategória:Trójska vojna
Kvantové previazanie

**Kvantové previazanie** je fyzikálny jav, ktorý nastáva, keď skupina častíc vznikne alebo spolu interaguje spôsobom, ktorý vylučuje, aby ich kvantové stavy boli popísané nezávisle. Existuje tak len kvantový stav celého systému.

Dôsledkom tohto javu je, že výsledky meraní fyzikálnych vlastností ako poloha, hybnosť, spin alebo polarizácia atď. kvantovo previazaných častíc sú korelované.

Najjednoduchším príkladom je rozdelenie páru dvoch častíc, ktorých usporiadanie vyžaduje, aby ich spiny boli opačné (napr. atóm vodíka) – pokiaľ sa po rozdelení zmeria, že prvá častica mala spin 1/2, druhá častica potom musí mať spin -1/2. Teda kvôli povahe meraní v kvantovej fyzike, zmeraním spinu prvej častice jej spin v momente nadobudne konkrétnu hodnotu, a v rovnakom okamihu ju nadobudne aj spin druhej častice, pretože ide o ten istý parameter systému (čo znie paradoxne a zdanlivo odporuje teórii relativity).

Bolo experimentálne dokázané, že tento kolaps kvantových stavov sa prenáša okamžite (nie rýchlosťou svetla alebo pomalšie). Nie je ale známe, ako by sa tento jav dal využiť na prenos informácie nadsvetelnou rýchlosťou, aj keď nové poznatky ukazujú, že to nemusí byť pravda. Kvantové previazanie sa považuje za jeden z kľúčových javov na zostrojenie kvantového počítača a využívajú ho niektoré plánované protokoly kvantovej kryptografie.

Na nepochopenom výklade kvantového previazania sa zakladajú mnohé príbehy sci-fi literatúry (napríklad Spektrum od Sergeja Lukjanenka) a praktiky alternatívnej medicíny (rozličné spôsoby, ktoré vraj telo zviažu s "duchovnou podstatou" a tým vyliečia).

## Referencie


Kategória:Kvantová fyzika
Kategória:Kvantová informatika
Ultra Violet

**Ultra Violet** (vlastným menom Isabelle Collin Dufresne, * 6. september 1935, La Tronche, Francúzsko – † 14. jún 2014, New York, USA) bola francúzsko-americká umelkyňa a spisovateľka, jedna z múz Andyho Warhola. 

Pochádzala zo silne veriacej katolíckej stredostavovskej rodiny. Pretože bola problémovým dieťaťom, matka ju už v skorom veku poslala do katolíckej školy, kde robila všetko preto, aby sa mohla vrátiť domov. Doma sa jej však priazne a lásky nedostávalo, preto sa presťahovala do New Yorku, od ktorého očakávala viac. Vďaka veľkému záujmu o umenie si našla prácu, v ktorej mala prístup do newyorských galérií a múzeí. Ľudí i tlač zaujala svojím neobyčajným zjavom. Čoskoro sa zoznámila s mnohými slávnymi ľuďmi všetkých spoločenských vrstiev – vrátane Miloša Formana, Onasisa, Marie Callas, Marcela Duchampa, Marca Chagalla, Boba Dylana, Johna Lennona, Yoko Ono, amerických kozmonautov či Richarda Nixona. Na jednej z vernisáži stretla aj Salvadora Dalího. Stala sa jeho inšpiráciou v umeleckom smere i milenkou.

## Vzťah s Andym Warholom
Udržiavala stály kontakt s vtedy začínajúcim umelcom Andym Warholom. Vo Warholovej továrni sa stýkala s hviezdami ako Bob Dylan, John Graham, John Chamberlain. Čoskoro začala hrať vo Warholových undergroundových filmoch, vďaka ktorým si onedlho zahrala vo filmoch *Simon*, *King of the Witches* a *An Unmarried Woman*. Dala si umelecké meno Ultra Violet (ultra fialová), ktoré našla v novinovom článku. Začala si navrhovať odevy, šperky i parochne, všetko vo fialovej farbe.

V sedemdesiatych rokoch publikovala svoju autobiografiu *Slávna na 15 minút* a čoskoro napísala knihu *Má leta s Andy Warholom*. Koncom deväťdesiatych rokov sa vrátila do Francúzska, kde si otvorila štúdio v Nice a písala knihy o svojich názoroch na umenie. Na jar 2007 organizovala retrospektívne prednášky v newyorskej technologickej inštitúcii. Neskôr sa tiež vrátila k katolíctvu a aktívne sa zúčastňovala na charitatívnych akciách.

## Referencie


## Iné projekty

## Externé odkazy
* 

## Zdroj

Kategória:Francúzske filmové herečky
Kategória:Filmové herečky USA
Kategória:Naturalizované osobnosti USA
Atentát na strednej

**Atentát na strednej** alebo **Škandál na strednej** () je americká filmová kriminálka z roku 2008 režírovaná Brettom Simonom. Film mal mať premiéru na Sundance Film Festival 2008 a potom mal byť uvedený do kín, ale jeho disribútor Yari Film Group vyhlásil bankrot, preto bola snímka vydaná priamo na DVD.

## Dej

Bobby Funke je nepopulárny druhák na strednej škole, ktorý má sen dostať sa do letného novinárskeho programu Northwestern University. Nakoľko tvrdí, že je dobrý novinár, nikdy žiadny článok nedokončil. Šéfredaktorka Clara dá Bobbymu za úlohu napísať článok o prezidentovi študentskej samosprávy Paulovi Mooreovi. Bobby sa pokúsi získať interview, ale nemôže Paula prehovoriť a ešte k tomu je jeho kamarátmi šikanovaný. Paul je hviezda basketbalového tímu a pri jednom zápase sa zraní. Druhé ráno riaditeľ Kirkpatrick zistí, že boli z jeho kancelárie ukradnuté výsledky testov. Kirkpatrick zhromaždí “obvyklé podozrivé osoby“ spolu s Bobbym. Skupina je nevinná, ale riaditeľ ich varuje, aby dávali pozor, kam chodia.

Keď Bobbyho požiada o pomoc pri hľadaní testov Francesca Facchini, objavuje príbeh, o ktorom by mohol napísať. Po vyšetrovaní z krádeže obviní Paula Moorea. Kirkpatrick potom prikáže Mooreovi otvoriť skrinku a z nej testy školy. Vďaka odhaleniu sa Funke stáva jedným z najznámejších študentov školy. Clara ho doporučí na letný program univerzity. Francesca ho pozve k sebe domov. Ako rastie jeho popularita, rastie aj jeho podozrenie. Paul Bobbymu povie, že je nevinný. Funkie začne pochybovať, či naozaj test ukradol on alebo je obeťou sprisahania.

Funkie sa preto rozhodne pátrať ďalej medzi Paulovými pochybnými priateľmi, z nich sú všetci členmi žiackej rady. Zistí, že sú zapletení do šírenia drog. Študentská rada testy ukradla a menila výsledky najlepších študentov, aby tak rozšírila trh pre predaj výsledkov a výkon povzbudzujúcich liekov. Funke sa dozvie, že Paul nebol súčasťou podvodu, ale vodca skupiny Marlon Piazza to zariadil tak, aby bol Paul chytený. Funke taktiež zistí, že Francesca a Marlon sú nevlastný súrodenci a milenci.

Funke všetko odhalí skupine v kancelárii riaditeľa. Marlon hrozí, že vyhodí Funkeho z okna tak, aby to vyzeralo ako samovražda, ale jeho hrozby a zároveň priznanie sú vysielané školským rozhlasom. Funkeho priatelia ho zachránia od vyhodenia a do pracovne vojde riaditeľ a ďalší študenti. Francesca sa snaži znovu získať Funkieho dôveru, ten ju však odmietne a Francesca sa tak musí podrobiť riaditeľovmu trestu.

## Herci
*Reece Thompson – Bobby Funke
*Bruce Willis – riaditeľ Kirkpatrick
*Mischa Barton – Francesca Fachini
*Michael Rapaport – Coach Z
*Kathryn Morris – Nurse Platt
*Josh Pais – señor Newell
*Patrick Taylor – Paul Moore
*Luke Grimes – Marlon Piazza
*Michael Zegen – Stephen Lohman
*Melonie Diaz – Clara
*Zoë Kravitz – Valerie
*Marc John Jefferies – Elliott Duncan
*Zachary Booth – Rocky
*Aaron Himelstein – Tad Goltz

## Referencie

*

Kategória:Kriminálne filmy USA
Kategória:Filmové komédie USA
Kategória:Filmy z 2008
Kategória:Filmy podľa názvu
Andrej Palacko

**Andrej Palacko** (* 6. máj 1955, Bratislava - † 22. august 2023, Dunajská Streda) bol fotograf, ktorý sa zameriaval na fotografovanie zákulisia osobností, života ulice, filmu, divadla, opery, džezu a populárnej hudby. Fotografii sa venoval od veku 12 rokov.

8. júna 2014 ohlásil kandidatúru na primátora Bratislavy ako nezávislý kandidát.

## Kariéra
Profesionálne začínal ako reprodukčný fotograf v URBION-e – Štátnom inštitúte urbanizmu a územného plánovania. Neskôr pracoval v týždenníkoch *[[Mladé rozlety]]* a *[[Rozhlas]]*, časopisoch *[[Hudobný život]]*, *[[Slovenka]]*, *[[STOP Auto-moto-revue]]* a iných tlačových médiách v bývalom Česko-Slovensku. Spolupracoval s Československou televíziou, Československým rozhlasom, štúdiom Koliba, Slovenským národným divadlom, Umeleckým súborom Lúčnica, hudobnými festivalmi Bratislavské džezové dni a Bratislavské hudobné slávnosti a agentúrou Slovkoncert.

Po vysťahovaní sa do Nemeckej spolkovej republiky v auguste roku 1989 spolupracoval s odborným hudobným mesačníkom *Opernglas*, denníkmi *[[Baden-Württembergische Zeitung]]*, *Göppinger Kreisnachrichten* a *Ludwigsburger Kreiszeitung*. Pracoval ako fotograf pre Filmakademie Baden-Württemberg. V roku 1995 sa fotograficky spolupodieľal na knižnej publikácii, vydanej k 50. výročiu Württembergische Philharmonie Reutlingen. Fotograficky dokumentoval operné predstavenia Aida a Carmen na opernej scéne v Stuttgarte.

Svoje reportážne a umelecko-reportážne dielo vystavoval na Slovensku v Bratislave, Košiciach a Trenčíne, v zahraničí v roku 2006 v kubánskych mestách Havana a Santiago de Cuba. Po tom, ako vystavované dielo daroval kubánskemu ľudu, putovala výstava po všetkých provinciách Kubánskej republiky.

## Referencie

## Externé odkazy
* Oficiálna stránka 
* Andrej Palacko - Fotoscéna | ePhoto.sk - foto, fotografie, fotoaparáty
* Rozhovor so svetoznámym fotografom Andrejom Palackom 
* HOSŤ V ŠTÚDIU: A. Palacko o stretnutí s legendárnym T. Stevensonom 
* HOSŤ V ŠTÚDIU: A. Palacko o svojom stretnutí s Hugom Chávezom 
* Rozhovory cez polnoc z 24. mája 

Kategória:Slovenskí fotografi
Kategória:Osobnosti z Bratislavy